
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«10» чэрвеня 2022 г.
	        № 97
	                  г. Нур-Султан



Аб унясенні змяненняў у Рашэнне Савета Еўразійскай 
эканамічнай камісіі ад 12 лістапада 2014 г. № 99 

Савет Еўразійскай эканамічнай камісіі вырашыў:
1. Унесці ў Рашэнне Савета Еўразійскай эканамічнай камісіі 
ад 12 лістапада 2014 г. № 99 «Пытанні замяшчэння пасад у Еўразійскай эканамічнай камісіі» наступныя змяненні: 
а) пункт 11 Палажэння аб конкурснай камісіі па адборы кандыдатаў на замяшчэнне пасад службовых асоб у дэпартаментах Еўразійскай эканамічнай камісіі, зацверджанага ўказаным Рашэннем:
дапоўніць словамі «, а таксама пры дапамозе відэа-канферэнц-сувязі»;
дапоўніць абзацам наступнага зместу: 
«Парадак правядзення конкурсу пры дапамозе відэа-канферэнц-сувязі зацвярджаецца загадам Старшыні Калегіі.»;
б) пункт 12 Парадку правядзення конкурсу на замяшчэнне вакантнай пасады супрацоўніка ў структурным падраздзяленні Еўразійскай камісіі (дадатак да Парадку заключэння працоўнага дагавора (кантракта), яго прадаўжэння і падставы для яго скасавання ў Еўразійскай эканамічнай камісіі, зацверджанага ўказаным Рашэннем):
дапоўніць словамі «, а таксама пры дапамозе відэа-канферэнц-сувязі»;
дапоўніць абзацам наступнага зместу: 
«Парадак правядзення конкурсу пры дапамозе відэа-канферэнц-сувязі зацвярджаецца загадам Старшыні Калегіі.».
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання, але не раней за дату ўступлення ў сілу Пратакола аб унясенні змяненняў у Дагавор аб Еўразійскім эканамічным саюзе ад 29 мая 2014 года ў частцы ўдакладнення механізма фарміравання кадравага складу Еўразійскай эканамічнай камісіі 
ад 5 жніўня 2021 года.

Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


І. Петрышэнка
	


Б. Султанаў
	А. Кажошаў
	А. Авярчук

